उत्‍तर प्रदेश सरकार की शुरूआत में ही सरकार के ब्रांड एम्‍बेडेसर के ओहदे जैसे मंत्री की धका-धका दूकान का शटर अब बंद होने की कगार पर है. ऐसे कड़े इशारों के चलते अब इन साहब की दूकान पर माल है ही नहीं, तो खरीददार कैसे जुटें. सो, नदारद खरीददार के चलते इस ब्रांड-एम्‍बेसेडर की दूकान पर श्‍मशानी-सन्‍नाटा पसरा हुआ है. नेता जी के पास तो अब मक्‍खी तक नहीं फटक रही है. उधर इशारे करने वालों ने तय कर रखा है कि अगर ब्रांड-एम्‍बेसेडर की करतूत खत्‍म नहीं हुई तो उनकी दूकान पर ताला डलवा दिया जाएगा.